open-index/open-wikipedia-markdown huggingface dataset:
Αννίτα της Οράγγης-Νάσσαου

Η **Αννίτα της Οράγγης-Νάσσαου** (*Anita van Oranje-Nassau*, γεννημένη ως Αννίτα Θεοδώρα φαν Έϊκ *Anita Theodora van Eijk*, 27 Οκτωβρίου 1969 -) είναι η σύζυγος του Πρίγκιπα Πέτρου Χριστιανού της Οράγγης-Νάσσαου, φαν Φόλενχοφεν.

## Βιογραφία
Η *Αννίτα Θεοδώρα* γεννήθηκε στις 27 Οκτωβρίου 1969 στο Νεσατέλ, και είναι κόρη του Λεονάρδου Αντώνιου φαν Έϊκ και της Γ.Σ.Μ. φαν Έϊκ-Στέϊνς. Πέρασε τα παιδικά της χρόνια στο Αιξ-αν-Προβάνς της Γαλλίας, προτού η οικογένεια επιστρέψει στην Ολλανδία.

Στη συνέχεια, η οικογένεια μετακόμισε στη Σιγκαπούρη, όπου σπούδασε στο United World College της Νοτιοανατολικής Ασίας, πριν επιστρέψει στην Ολλανδία, όπου έλαβε Διεθνές Διεθνές Πτυχίο στο Λύκειο Ράϊλανς στο Ογκχέϊχστ. Σπούδασε Αγγλική φιλολογία και λογοτεχνία στο Πανεπιστήμιο του Λάιντεν και στη συνέχεια Επικοινωνία στο Πανεπιστήμιο του Άμστερνταμ, όπου αποφοίτησε το 1996.

Κατά τη διάρκεια των σπουδών της, έκανε πρακτική άσκηση στο Λονδίνο στο διαφημιστικό γραφείο του Τζ. Γουόλτερ Τόμσον. Το 1997 εργάστηκε στο Bloomberg του Άμστερνταμ, και στη συνέχεια στάλθηκε στο Λονδίνο για ένα διάστημα για τις πωλήσεις/μάρκετινγκ και την τηλεοπτική παραγωγή. Στη συνέχεια εργάστηκε στο τμήμα μάρκετινγκ του οίκου δημοπρασιών Christie's.

Στο Λονδίνο γνώρισε τον Πρίγκιπα Πέτρο Χριστιανό της Οράγγης-Νάσσαου, φαν Φόλενχοφεν και στις 25 Φεβρουαρίου 2005 ανακοίνωσαν τον αρραβώνα τους. Παντρεύτηκαν με πολιτικό γάμο στις 25 Αυγούστου 2005 στο Παλάτι Χετ Λοο και δύο μέρες αργότερα στις 27 Αυγούστου έγινε και ο θρησκευτικός του γάμος στον Καθεδρικό του Αγίου Γιερόσκερκ στο Νόρντβέικ. Μαζί απέκτησαν δύο παιδιά:
*την *Έμμα* Φραγκίσκη Αικατερίνη (γενν. το 2006-)
*τον *Πέτρο* Αντώνιο Μαυρίκιο Ερρίκο (γενν. το 2008-)

## Τίτλοι
***27 Οκτωβρίου 1969 - 25 Αυγούστου 2005**: Δεσποινίς Αννίτα Θεοδώρα φαν Έϊκ
***25 Αυγούστου 2005 - σήμερα**: *Η Υψηλότητα* Πριγκίπισσα Αννίτα της Οράγγης-Νάσσαου, φαν Φόλενχοφεν-Έϊκ

## Παραπομπές


*   Royal House of the Netherlands
* Biography on ''Het Koninklijk Huis'' web site

Κατηγορία:Οίκος του Νάσσαου
Κατηγορία:Ολλανδοί ευγενείς
Κατηγορία:Πριγκίπισσες της Ολλανδίας
Κατηγορία:Πριγκίπισσες της Οράγγης-Νάσσαου
Καρλότα Αμαλία του Νάσσαου-Ντίλενμπουργκ

Η **Καρλότα Αμαλία του Νάσσαου-Ντίλενμπουργκ** (*Charlotte Amalia von Nassau-Dillenburg*, 1680 - 1738) ήταν κόρη του Ερρίκου, Πρίγκιπα του Νάσσαου-Ντίλενμπουργκ. Την περίοδο 1718-1732 ήταν αντιβασίλισσα του Νάσσαου-Ούζινγκεν.

## Βιογραφία
Γεννήθηκε το 1680 στο Ντίλενμπουργκ, και ήταν το ενδέκατο παιδί και η έκτη κόρη του Ερρίκου, Πρίγκιπα του Νάσσαου-Ντίλενμπουργκ και της Δωροθέας Ελισάβετ του Μπριγκ.

Το 1706 παντρεύτηκε τον Γουλιέλμο Ερρίκο, Πρίγκιπα του Νάσσαου-Ούζινγκεν στο Ντίλενμπουργκ. Μαζί απέκτησαν δέκα παιδιά:
*την Φραγκίσκη Δωροθέα (1707-1750)
*τον Ερρίκο Φερδινάνδο (1708-1708)
*την Αμαλία Φρειδερίκη Λουίζα (1709-1709)
*τον Γουλιέλμο Αδόλφο (1710-1710)
*τον Κάρολο (1712-1775)
*Θνησιγενές παιδί (1713)
*την Χεβδίγη Ερριέτα (1714-1786)
*τον Λουδοβίκο Αύγουστο (1714-1714)
*την Ιωάννα Χριστίνα (1715-1716)
*τον Γουλιέλμο Ερρίκο (1718-1768)

Το 1718 ο Γουλιέλμος Ερρίκος πεθαίνει και η Καρλότα Αμαλία γίνεται αντιβασίλισσα για τον ανήλικο γιο της, τον Κάρολο. Πέθανε το 1738 σε ηλικία 58 ετών.

## Πρόγονοι

## Παραπομπές


Κατηγορία:Οίκος του Νάσσαου
Κατηγορία:Γερμανοί ευγενείς
Βασιλιάς Τινγκ του Τζόου

Ο **Βασιλιάς Τινγκ των Τσόου** (κινεζικά: 周定王, πινγίν: Zhōu Dìng Wáng)   προσωπικό όνομα **Τσι Γιου**, ήταν ο εικοστός πρώτος βασιλιάς της κινεζικής δυναστείας Τσόου και ένατος του Ανατολικού Τζόου. Ήταν γιος του βασιλιά Κινγκ των Τσόου και αδελφός του Βασιλιά Κουάνγκ των Τσόου. Βασίλεψε 20 χρόνια, από το 606 έως το 586 π.Χ.

Έστειλε έναν αξιωματούχο, τον Ουανγκσούν Μαν, για να παραδώσει δώρα στον στρατό των Τσου. Συνάντησε επίσης τον πρίγκιπα Τσουάνγκ.

## Οικογένεια
* Γονείς:
** Πρίγκιπας Ρεντσέν (, πέθανε το 613 π.Χ.), βασίλεψε ως βασιλιάς Τσινγκ των Τσόου από το 618 έως το 613 π.Χ.
* Βασίλισσες:
** Βασίλισσα Τινγκ των Τσόου, καταγόμενη από τον κλάδο Τσιάνγκ του κράτους των Τσι (), πιθανώς κόρη του δούκα Χούι των Τσι. Παντρεύτηκαν το 603 π.Χ.
* Γιοι:
** Πρίγκιπας Γι (, πέθανε το 572 π.Χ.), βασιλεψε ως Βασιλιάς Τσιάν των Τσόου από το 585 έως το 572 π.Χ.

## Παραπομπές

Τινγκ
Μαρίνος Κυριάκου

Ο **Μαρίνος Κυριάκου** είναι Ελληνοκύπριος επιχειρηματίας και πολιτικός. Από το 2017 είναι Δήμαρχος Αγίου Αθανασίου.

## Βιογραφικά στοιχεία
Ο Μαρίνος Κυριάκου γεννήθηκε στη Μύρτου στις 17 Αυγούστου 1963. Απέκτησε δίπλωμα μάρκετινγκ και διοίκησης επιχειρήσεων. Είναι επιχειρηματίας.

Είναι νυμφευμένος και έχει δύο παιδιά.

## Πολιτική διαδρομή
Στις Δημοτικές εκλογές του 2011 εξελέγη δημοτικός σύμβουλος στον Δήμο Αγίου Αθανασίου με το ΑΚΕΛ. Στις Δημοτικές εκλογές του 2016 εξελέγη Δήμαρχος Αγίου Αθανασίου, έχοντας τη στήριξη του ΑΚΕΛ, του ΔΗΚΟ και της ΕΔΕΚ.

## Παραπομπές

## Πηγές
*

|-

Κατηγορία:Δήμαρχοι Αγίου Αθανασίου Λεμεσού
Κατηγορία:Κύπριοι επιχειρηματίες
Φειδίας Διαμαντής

Ο **Φειδίας Διαμαντής** είναι Ελληνοκύπριος πολιτικός. Διετέλεσε Δήμαρχος Αγίου Αθανασίου την περίοδο 1986-1996.

## Πολιτική διαδρομή
Στις Δημοτικές εκλογές του 1986 εξελέγη δήμαρχος στον Δήμο Αγίου Αθανασίου έχοντας την υποστήριξη του ΑΚΕΛ. Ήταν ο πρώτος δήμαρχος του νεοσύστατου τότε δήμου. Επανεξελέγη στις Δημοτικές εκλογές του 1991 έχοντας την υποστήριξη του ΑΚΕΛ. Έθεσε υποψηφιότητα και στις Δημοτικές εκλογές του 1996 αλλά δεν εξελέγη.

## Παραπομπές

|-

Κατηγορία:Δήμαρχοι Αγίου Αθανασίου Λεμεσού
Ιωάννης Πάτρος

Ο **Ιωάννης Πάτρος** ή **Πατράκης** ή **Πατρογιάννης** ή Βούρβαχης υπήρξε Έλληνας έφεδρος αξιωματικός και οπλαρχηγός της Κρήτης.

## Βιογραφία
Γεννήθηκε στο χωριό Καλονύκτης Ρεθύμνης (Καλονύκτι) της περιφέρειας Ρουστίκων. Πατέρας του ήταν ο Μιχαήλ Πατράκης ή Πατρομιχάλης, γόνος εκ του γένους, της μεγάλης οικογένειας των Βουρβάχηδων με καταγωγή από τ' Ασφένδου Σφακίων που στις 16 Μαρτίου 1905 υπέγραψε το ψήφισμα του Δήμου Ρουστίκων για ένωση με την Ελλάδα. 

### Κρητικές Επαναστάσεις
Στην Τυχερή Επανάσταση του 1896 ήταν φρούραρχος Καλονύκτη. Ήταν οπλαρχηγός κατά την επανάσταση από το 1895 ως 1898. Συμμετείχε στη μάχη στις Αρχάνες το 1897 όπου και τραυματίσθηκε. Στη μάχη του Ατσιποπούλου διέσωσε την σημαία των Ρουστίκων.

### Βαλκανικοί Πόλεμοι
Έδρασε στην ελεύθερη Νότιο Ήπειρο με σώμα 9 ανδρών (από Κάτω Μαλάκι Ηλιάκηδες Μ. του Κ. και Ν. του Σ., Καλαϊτζάκης Μ. από Σκεπαστή, Κατσολεδάκης Γ. και Παπαμιχελάκης Γρ. από Αργυρούπολη, Μαραγκουδάκης Κ. από Ρούστικα, Μάρος Ανδρέας από Βαλσαμόνερο, Πετράκης Γιάννης του Εμμανουήλ από Καλή Συκιά και Τζαμπαλίκας Ι. από Γιάννενα) ο οπλαρχηγός Ιωάννης Πατράκης ή Πάτρος ή Βούρβαχης ή Πατρογιάννης με το εθελοντικό σώμα Κρητών Αντ. Μιχ. Μάντακα και Ηλία Οικονομόπουλου με συμβολή σε μάχες όπως στα Πέντε Πηγάδια. Mέχρις 65 ανδρών σώμα συνεργάστηκε και με τους οπλαρχηγούς Ευάγγελο Φραγκιαδάκη (Γαλλιανό), Αντώνιο και Μάρκο Μάντακα.

### Βενιζελικό κίνημα Χανίων 1921
Απέτρεψε την αποτέφρωση του Καλονύκτη Ρεθύμνης από τον κυβερνητικό στρατό, κατόπιν μάχης των Καλονυχτιανών κατά των πεζοναυτών, καθώς εγνώριζε τον αρχηγό του αγήματος τους Μαρκογιάννη

### Tιμές από το Ελληνικό Κράτος
* Χαρακτηρίστηκε με ΝΔ, με το ΦΕΚ 401 στις 12 Νοεμβρίου 1926 ως έφεδρος αξιωματικός για τις υπηρεσίες του ως οπλαρχηγός στους εθνικούς αγώνες.

### Θάνατος
Απεβίωσε στο νοσοκομείο Ευαγγελισμός που βρισκόταν στο εμπορικό κέντρο Πειραιά και ετάφη στο 3ο νεκροταφείο Αθηνών στις 4 Ιουλίου 1949.

## Παραπομπές


Κατηγορία:Έλληνες αξιωματικοί του Στρατού Ξηράς
Κατηγορία:Κρητικοί οπλαρχηγοί
Μενέλαος Παρλαμάς

Ο **Μενέλαος Παρλαμάς** (Πισκοπιανό 1911 - 1997) ήταν Έλληνας φιλόλογος, συγγραφέας και διανοούμενος που άφησε έντονο το στίγμα του στην πνευματική ζωή του Ηρακλείου.

## Βιογραφικά στοιχεία
Ο Παρλαμάς εργάστηκε επί σειρά ετών ως φιλόλογος στο Ιδιωτικό Λύκειο του Ηρακλείου *Κοραής*. Διετέλεσε πρόεδρος της *Εταιρείας Κρητικών Ιστορικών Μελετών* και συνετέλεσε στη λειτουργία του Ιστορικού Μουσείου Κρήτης. Συμμετείχε στη συντακτική επιτροπή του περιοδικού *[[Παλίμψηστον (περιοδικό)|Παλίμψηστον]]* της Βικελαίας Δημοτικής Βιβλιοθήκης. Μετέτρεψε επίσης το πατρικό του σπίτι στο Πισκοπιανό Χερσονήσου στο σημερινό *Αγροτικό Μουσείο* που περιέχει εκθέματα σχετικά με παραδοσιακά εργαλεία και τρόπους ζωής. Κόρη του είναι η αρχαιολόγος Λιάνα Παρλαμά.

Στη μνήμη του προκηρύσσεται ετήσιο βραβείο για μεταπτυχιακούς φοιτητές των Τμημάτων της Φιλοσοφικής Σχολής του Πανεπιστημίου Κρήτης.

## Έργα
Ο Παρλαμάς δημοσίευσε πληθώρα μελετών με κρητολογικό ενδιαφέρον σε περιοδικά όπως π.χ. τα *Κρητικά Χρονικά*. Κείμενά του που δημοσιεύτηκαν στον τοπικό τύπο του Ηρακλείου, συγκεντρώθηκαν σε δύο βιβλία με τίτλους *Οι επιφυλλίδες του Σαββάτου* και *Από τη ζωή των λέξεων*.

## Εξωτερικοί σύνδεσμοι
*Μενέλαος Παρλαμάς: Ένα μετείκασμα, Πατρίς onLine, 20/04/2005, αποθηκευμένο εδώ.
*Κρητικά Χρονικά
*Αγροτικό Μουσείο Μενελάου Παρλαμά

## Παραπομπές


Κατηγορία:Έλληνες συγγραφείς του 20ού αιώνα
Κατηγορία:Έλληνες φιλόλογοι
Κατηγορία:Έλληνες λόγιοι του 20ου αιώνα
Σωτήρης Κοντιζάς

Ο **Σωτήρης Κοντιζάς** (Αθήνα, 5 Μαρτίου 1983) είναι Έλληνας μάγειρας και επιχειρηματίας.

## Καριέρα

Ο Σωτήρης Κοντιζάς πειραματίστηκε αρκετά πριν τον κερδίσει η τέχνη της μαγειρικής. Αφού σπούδασε Οικονομική και Περιφερειακή Ανάπτυξη στο Πάντειο Πανεπιστήμιο και εργάστηκε για ένα σύντομο διάστημα στον τραπεζικό κλάδο, έκανε στροφή προς τη μαγειρική. Όταν αποφάσισε πως ήθελε να γίνει μάγειρας, ξεκίνησε πλάι στον Χριστόφορο Πέσκια και αφού δούλεψε σε πολλά γνωστά εστιατόρια της Αθήνας, πήγε για stage στη Δανία, όπου εργάστηκε μαζί με γνωστούς σεφ. Έπειτα πήγε στο Λονδίνο, όπου μαγείρεψε για τον Μπρετ Γκράχαμ. Το 2016 ανέλαβε το εστιατόριο NOLAN στο κέντρο της Αθήνας, το 2019 το PROVELEGGIOΣ, από τα οποία αποχώρησε το 2024. Αυτή τη στιγμή είναι σεφ και συνιδιοκτήτης αποκλειστικά στα εστιατόρια HAFU και Tanpopo. 

Από το 2017 είναι κριτής στον μαγειρικό διαγωνισμό MasterChef Greece, μέσα από τον οποίο έγινε ευρύτερα γνωστός.

## Προσωπική ζωή
Ο πατέρας του είναι από την Ελλάδα και η μητέρα του από την Ιαπωνία. Επίσης έχει έναν μικρότερο αδελφό, τον Κοσμά.

Είναι παντρεμένος και έχει τρία παιδιά: την Αριάννα-Τσιχίρο (γ. 2015), τον Κένζι (γ. 2018) και την Ιζούμι (γ. 2020).

## Παραπομπές


## Εξωτερικοί σύνδεσμοι

* Σελίδα στο Facebook
* Σελίδα στο Instagram
* 

Κατηγορία:Έλληνες μάγειρες
Κατηγορία:Έλληνες επιχειρηματίες
Κατηγορία:Έλληνες τηλεπαρουσιαστές
Πέτερ Κρίστιαν Άμπιλγκορντ

Ο **Πέτερ Κρίστιαν Αμπιλγκώρ** (*Peter Christian Abildgaard*, 22 Δεκεμβρίου 174021 Ιανουαρίου 1801) ήταν Δανός ιατρός, κτηνίατρος, φυσιολόγος και φυσιοδίφης.

Γεννήθηκε στην Κοπεγχάγη και σπούδασε ιατρική στο εκεί πανεπιστήμιο. Μετά από αίτημα του Γιόχαν Φρήντριχ Στρούενσε, ο Αμπιλγκώρ ίδρυσε το 1773 την Κτηνιατρική Σχολή της Κοπεγχάγης στην περιοχή Κρίστιανσχαβν, μία από τις παλαιότερες του είδους της στην Ευρώπη, της οποίας η αρχική βιβλιοθήκη συνίστατο από τη συλλογή βιβλίων του ίδιου του Αμπιλγκώρ. Η σχολή αυτή μετεγκαταστάθηκε στο προάστιο Φρέντερικσμπεργκ το 1858, όταν μετεξελίχθηκε στο «Βασιλικό Κτηνιατρικό και Γεωπονικό Πανεπιστήμιο», ενώ σήμερα αποτελεί τη Σχολή Φυσικών Επιστημών του Πανεπιστημίου της Κοπεγχάγης. Ο Αμπιλγκώρ ίδρυσε επίσης την Εταιρεία Φυσικής Ιστορίας στην Κοπεγχάγη, το 1789.

Ως προς τη δική του επιστημονική συνεισφορά, ο Αμπιλγκώρ είναι γνωστός κυρίως από το ότι υπήρξε ο πρώτος στην ιστορία που χρησιμοποίησε τον ηλεκτρισμό για την καρδιακή ανάνηψη ενός ζώου: ένα πρώτο ηλεκτρικό σοκ στην κεφαλή μιας όρνιθας προκαλούσε τον φαινομενικό θάνατο του ζώου, ενώ ένα δεύτερο σοκ, εφαρμοζόμενο στην περιοχή του θώρακα, την επανέφερε στη ζωή. Ως συγγραφέας, ο Αμπιλγκώρ έγραψε πολλά έργα, κτηνιατρικά αλλά ακόμα και ορυκτολογικά. Ασχολήθηκε επίσης με τη μελέτη των φυτών.

Ο Αμπιλγκώρ απεβίωσε στην Κοπεγχάγη σε ηλικία 60 ετών.

## Πηγές
* Το λήμμα «Αμπιλντγκώρντ Πέτρος-Χριστιανός» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 134

## Παραπομπές


Κατηγορία:Δανοί ιατροί
Κατηγορία:Κτηνίατροι
Κατηγορία:Φυσιοδίφες
Κατηγορία:Φυσιολόγοι
Κατηγορία:Βοτανολόγοι
Πέντγια

Ο **Πέντγια** () είναι ο τέταρτος μεγαλύτερος σε μήκος ποταμός της Εσθονίας, με μήκος 122 χιλιόμετρα, αριστερός παραπόταμος του Έμαγιογκι.

Πηγάζει κοντά στο χωριό Σιμούνα, στα νότια της λοφώδους περιοχής του Πάντιβερε. Ο ποταμός διαρρέει τις επαρχίες («κομητείες») Λέενε-Βίρου, Γιόγκεβα και Τάρτου, και εκβάλλει στον Έμαγιογκι βορειοανατολικά της λίμνης Βόρτσγιαρβ. Στα τελευταία 4 χιλιόμετρα ο Πέντγια, μετά τη συμβολή του με τον Πόλτσαμαα, είναι γνωστός ως **Πέντε** (*Pede*). Ο μεγαλύτερος οικισμός που είναι κτισμένος στις όχθες του ποταμού είναι η πόλη Γιόγκεβα. Η λεκάνη απορροής του Πέντγια έχει έκταση 2.719 τετραγωνικά χιλιόμετρα.

Ο Πέντγια, στον κάτω ρου του, περνά από το μεγάλο ημι-ομώνυμο Φυσικό Καταφύγιο Άλαμ-Πέντγια, μια προστατευόμενη φυσική περιοχή.

## Παραπομπές


## Πηγές-εξωτερικοί σύνδεσμοι
* «Pedja jõgi» 

Πεντγια
ΗΡΑ (Μαιευτήριο)

Το **ΗΡΑ** ήταν ιδιωτικό μαιευτήριο της Αθήνας.

Στεγαζόταν στον Χολαργό Αττικής, επί της Λεωφόρου Μεσογείων στον αριθμό 264.

Η κατασκευή του ξεκίνησε το 1975 και ολοκληρώθηκε το 1978. Αρχιτέκτονες ήταν οι Κυριακίδης Κωνσταντίνος, Παίζη-Κυριακίδη, Κονταργύρης Δημήτρης, Χασάπη-Ανδριώτη Α. και Νιακάκη-Ανδριτσάκη Λ. Το κτήριο κατασκευάστηκε σύμφωνα με την αρχιτεκτονική του μεταμοντερνισμού. Το σχήμα του οικοπέδου και οι ισχύοντες όροι δόμησης οδήγησαν σε μια γραμμική και καθαρά λειτουργική λύση, αφήνοντας ελάχιστα περιθώρια για τη διαμόρφωση των όγκων.

Το 1999 εξαγοράζεται από τον *Όμιλο ΙΑΣΩ*, συνεχίζοντας να λειτουργεί ως μαιευτήριο.

Το 2003 διακόπτεται οριστικά η λειτουργία του ως μαιευτήριο και μετατρέπεται σε γενική κλινική υπό την ονομασία *ΙΑΣΩ General*. To 2018 εξαγοράζεται από τον *Όμιλο Metropolitan* και μετονομάζεται σε *Metropolitan General*.

## Δείτε επίσης
* Κατάλογος νοσοκομείων της Ελλάδας

## Πηγές
* Μεταπολεμική Αρχιτεκτονική στην Ελλάδα / Ορέστης Δουμάνης , 1984 ; Αθήνα: Εκδόσεις "Αρχιτεκτονικών Θεμάτων" , σελ. 94

## Παραπομπές


Κατηγορία:Νοσοκομεία στην Αθήνα
Κώστας Θωμά

Ο **Κώστας Θωμά** ήταν Ελληνοκύπριος πολιτικός. Διετέλεσε Δήμαρχος Κάτω Πολεμιδιών από το 1986 έως το 2001.

## Πολιτική διαδρομή
Στις Δημοτικές εκλογές του 1986 εκλέχθηκε Δήμαρχος Κάτω Πολεμιδιών με τη στήριξη του ΑΚΕΛ. Επανεξελέγη στις Δημοτικές εκλογές του 1991 και στις Δημοτικές εκλογές του 1996.

Απεβίωσε στις 20 Οκτωβρίου 2017.

## Παραπομπές


|-

Κατηγορία:Δήμαρχοι Κάτω Πολεμιδιών
Γεώργιος Κατσουνωτός

Ο **Γεώργιος Κατσουνωτός** ήταν Ελληνοκύπριος δήμαρχος. Διετέλεσε Δήμαρχος Λεμεσού την περίοδο 1971-1973.

## Βιογραφικά στοιχεία
Ο Γεώργιος Κατσουνωτός γεννήθηκε στη Λεμεσό το 1922. Αποφοίτησε από το Γυμνάσιο Λεμεσού. Ακολούθως φοίτησε για ένα χρόνο στην Αμερικανική Ακαδημία Λάρνακας. Έπειτα, ξεκίνησε να εργάζεται ως ναυτιλιακός πράκτορας.

Διετέλεσε πρόεδρος του Συνδέσμου Αναπτύξεως Λεμεσού, πρόεδρος των Ναυτιλιακών Πρακτόρων και πρόεδρος του Ρόταρυ Λεμεσού, αντιπρόεδρος του Εμποροβιομηχανικού Επιμελητηρίου Λεμεσού και αντιπρόεδρος της Επιτροπής Καρναβάλου Λεμεσού, μέλος της Σχολικής Εφορείας Λεμεσού, μέλος της Επιτροπής Ανεγέρσεως Λιμένος Λεμεσού, μέλος του Διαιτητικού Δικαστηρίου (Υπουργείο Εσωτερικών), μέλος της Επιτροπής Τουρισμού Λεμεσού και άλλων επιτροπών και συμβουλίων. Διετέλεσε επίσης διευθυντής εταιρειών.

Στις 7 Οκτωβρίου 1971 διορίστηκε πρόεδρος της Δημοτικής Επιτροπής Λεμεσού (Δήμαρχος Λεμεσού). Παρέμεινε στη θέση αυτή έως το θάνατο του στις 11 Ιουνίου 1973.

## Παραπομπές


## Πηγές
*

|-

Κατηγορία:Δήμαρχοι Λεμεσού
Νισαντζή Σεχλά Χατζή Αχμέτ Πασάς

Ο **Νισαντζή Σεχλά Χατζή Αχμέτ Πασάς** (Οθ. Τούρκικα:مارکسمن سهله هاسی احمد پاشا) (Τούρκικα:*Nişancı Şehla Hacı Ahmed Pasha*,  ? - Φεβρουάριος 1753) ήταν Οθωμανός πολιτικός.

Την περίοδο 1740-1742 ήταν ο Μεγάλος Βεζίρης της Οθωμανικής Αυτοκρατορίας, και την περίοδο 1748-1751 ήταν Κυβερνήτης της Οθωμανικής Αιγύπτου.

Η οικογένειά του ήταν από το Αλαϊγιέ της Αττάλειας. Διορίστηκε ως Νισαντζή "nişancı" (μία από τις υψηλότερες γραφειοκρατικές θέσεις), λίγο πριν γίνει μεγάλος βεζίρης το 1740.

## Παραπομπές

Κατηγορία:Μεγάλοι Βεζίρηδες
Κουκουσός

Η **Κουκουσός** (ή *Κυκυσός*, λατ.: *Coxon* ή *Cucusus,* σήμερα  **Göksun** της Τουρκίας) είναι πόλη και περιοχή της επαρχίας Καχραμάνμαρας στην περιοχή της Μεσογείου της Τουρκίας, κοντά σε μία από τις πηγές του ποταμού Τσεϊχάν (αρχαίου Πυράμου), στην αρχαία περιοχή της Καταονίας. 

## Ιστορία
Η Κουκουσός έχει μακραίωνη ιστορία. Αρχικά περιλαμβανόταν στην Καταονία, μετά στην Καππαδοκία και έπειτα στην Ρωμαϊκή επαρχία της Αρμενία Σεκούντα. Οι αρχιεπίσκοποι Κωνσταντινουπόλεως Παύλος ο Ομολογητής (πέθανε το 350 μ.Χ.) και Ιωάννης ο Χρυσόστομος (πέθανε το 407 μ.Χ.), καθώς και ο αυτοκράτορας Βασιλίσκος (πέθανε το 476 μ.Χ.) είτε πέθαναν είτε εξορίστηκαν σε αυτό το απομακρυσμένο μέρος. Από τους επισκόπους της, ο Δόμνος συμμετείχε στη Σύνοδο της Χαλκηδόνας (451), ο Λογγίνος υπέγραψε την κοινή επιστολή των επισκόπων της επαρχίας της Αρμενίας Σεκούντα προς τον Βυζαντινό Αυτοκράτορα Λέοντα Α΄ το 458 σχετικά με τη δολοφονία του Προτέριου Αλεξανδρείας, ο Ιωάννης συμμετείχε στην Β΄ Σύνοδο της Κωνσταντινούπολης (553), και ένας άλλος Ιωάννης στην Πενθέκτη Οικουμενική Σύνοδο του 692  . Χωρίς να έχει πια τοπικό επίσκοπο, η Κουκουσός διατηρείται από την Καθολική Εκκλησία ως έδρα τιτουλαρίου. 

## Ο σημερινός οικισμός
Ο σημερινός οικισμός Göksun έχει, μαζί με τα περίχωρα, πληθυσμό περίπου 50.000 κατοίκων.

## Παραπομπές


Κατηγορία:Ρωμαϊκές πόλεις στην Τουρκία
Τζον Μπόλτον

Ο **Τζον Ρόμπερτ Μπόλτον** (αγγλικά: John Bolton, γεν. 20 Νοεμβρίου 1948) είναι Αμερικανός εισαγγελέας, πολιτικός αναλυτής, ρεπουμπλικανός σύμβουλος και πρώην διπλωμάτης που υπηρέτησε ως ο 25ος Πρέσβης των Ηνωμένων Πολιτειών στα Ηνωμένα Έθνη από το 2005 έως το 2006 και ως ο 27ος Σύμβουλος Εθνικής Ασφαλείας των Ηνωμένων Πολιτειών από το 2018 έως το 2019. 

Ο Μπόλτον υπηρέτησε ως Βοηθός Γενικός Εισαγγελέας των Ηνωμένων Πολιτειών για τον πρόεδρο Ρόναλντ Ρήγκαν από το 1985 έως το 1989. Υπηρέτησε στο Στέιτ Ντιπάρτμεντ ως Βοηθός Υπουργός Εξωτερικών για Θέματα Διεθνών Οργανισμών από το 1989 έως το 1993 και ως Υπογραμματέας Ελέγχου των Όπλων και Θεμάτων Διεθνούς Ασφαλείας από το 2001 έως το 2005. Ήταν υποστηρικτής του πολέμου στο Ιράκ ως διευθυντής του Εγχειρήματος για τον Νέο Αμερικανικό Αιώνα, το οποίο υποστήριζε την αμερικανική εισβολή στο Ιράκ.

Διορίστηκε ως Πρέσβης των Ηνωμένων Πολιτειών στα Ηνωμένα Έθνη τον Αύγουστο του 2005, διατηρώντας τη θέση του μέχρι τον Δεκέμβριο του 2006. Διορίστηκε από τον Τζορτζ Μπους στη θέση αυτή. Παραιτήθηκε στο τέλος του διορισμού του, τον Δεκέμβριο του 2006 επειδή θα ήταν αδύνατο να κερδίσει την επιβεβαιωτική ψηφοφορία από τη Γερουσία, καθώς το Δημοκρατικό Κόμμα είχε την πλειοψηφία των μελών της Γερουσίας. Τα επόμενα χρόνια, ο Μπόλτον υπηρέτησε ως σύμβουλος του προέδρου Ντόναλντ Τραμπ για θέματα εθνικής ασφαλείας από τον Απρίλιο του 2018 μέχρι τον Σεπτέμβριο του 2019. Έχει απευθύνει αρκετές φορές κάλεσμα για το τερματισμό της συμφωνίας για τα πυρηνικά του Ιράν, από την οποία αποχώρησαν οι ΗΠΑ τον Μάιο του 2018. Πρόκειται να κυκλοφορήσει το βιβλίο *[[The Room Where It Happened]]* τον Ιούνιο του 2020, όπου καταγράφει τη θητεία του στη κυβέρνηση του Τραμπ.

Ο Μπόλτον είναι γεράκι της εξωτερικής πολιτικής και είναι υπέρ της αλλαγής καθεστώτος στο Ιράν, στη Συρία, στη Λιβύη, στη Βενεζουέλα, στην Κούβα, στην Υεμένη και στη Βόρεια Κορέα. Έχει προωθήσει σταθερά τη στρατιωτική δράση και την αλλαγή καθεστώτος στη Συρία, τη Λιβύη και το Ιράν. Ως Ρεπουμπλικανός, οι πολιτικές του απόψεις έχουν περιγραφεί ως εθνικιστικές, συντηρητικές, και νεοσυντηρητικές. Ο Μπόλτον απορρίπτει τον τρίτο όρο. Είναι πρώην ανώτερος υπότροφος στο Αμερικανικό Ινστιτούτο Επιχειρήσεων, και σχολιαστής του Fox News. Ήταν σύμβουλος του υποψηφίου για την αμερικανική προεδρία το 2012, Μιτ Ρόμνεϊ, σε θέματα εθνικής ασφαλείας.

## Παραπομπές


Κατηγορία:Αμερικανοί διπλωμάτες
Κατηγορία:Αμερικανοί δικηγόροι
Γεώργιος Χριστοφόρου

Ο **Γεώργιος Χριστοφόρου (Νεοφύτου)** είναι Ελληνοκύπριος πολιτικός. Διετέλεσε Δήμαρχος Μέσα Γειτονιάς την περίοδο 1986-1996.

## Πολιτική διαδρομή
Διεκδίκησε και κέρδισε τη θέση του Δημάρχου Μέσα Γειτονιάς στις Δημοτικές εκλογές του 1986. Είχε την υποστήριξη του ΑΚΕΛ. Ήταν ο πρώτος δήμαρχος του Δήμου Μέσα Γειτονιάς. Επανεξελέγη στις Δημοτικές εκλογές του 1991.

## Παραπομπές


|-

Κατηγορία:Δήμαρχοι Μέσα Γειτονιάς
Στέλιος Μαρκίδης

Ο **Στέλιος Μαρκίδης** είναι Ελληνοκύπριος πολιτικός. Διετέλεσε Δήμαρχος Μέσα Γειτονιάς την περίοδο 1997-2001.

## Πολιτική διαδρομή
Διεκδίκησε και κέρδισε τη θέση του Δημάρχου Μέσα Γειτονιάς στις Δημοτικές εκλογές του 1996. Διεκδίκησε επανεκλογή στις Δημοτικές εκλογές του 2001 αλλά δεν εξελέγη. Επιπλέον, ήταν υποψήφιος στις Δημοτικές εκλογές του 2006, του Δημοτικές εκλογές του 2011 και του Δημοτικές εκλογές του 2016 αλλά δεν εξελέγη.

## Παραπομπές


|-

Κατηγορία:Δήμαρχοι Μέσα Γειτονιάς
Δώρος Αντωνίου

Ο **Δώρος Αντωνίου** είναι Ελληνοκύπριος πολιτικός και οικονομολόγος. Από την 1η Ιανουαρίου 2012 είναι Δήμαρχος Μέσα Γειτονιάς.

## Βιογραφικά στοιχεία
Ο Δώρος Αντωνίου γεννήθηκε στη Λεμεσό στις 7 Μαρτίου 1965. Σπούδασε με αθλητική υποτροφία στο St. John’s University της Νέας Υόρκης, αποκτώντας πτυχίο B.S. in Accounting. Συνέχισε με μεταπτυχιακές σπουδές στη διοίκηση επιχειρήσεων στο ίδιο πανεπιστήμιο αποκτώντας M.B.A. in Finance. Την περίοδο των σπουδών του διετέλεσε πρόεδρος του συμβουλίου της Φοιτητικής Οργάνωσης Κυπρίων Αμερικής (1990-1991).

Αρχικά εργάστηκε για πέντε χρόνια στη Νέα Υόρκη ως οικονομολόγος. Από το 1993 έως το 2011 εργάστηκε ως διευθυντικό στέλεχος σε μεγάλους οργανισμούς διεθνών δραστηριοτήτων στην Κύπρο. Επιπλέον, διετέλεσε μέλος σε αρκετά διοικητικά συμβούλια δημοσίων εταιρειών στον τουριστικό και χρηματοοικονομικό τομέα.

Είναι νυμφευμένος με τη Θώη Λεωνίδου και έχει τρεις υιούς.

## Πολιτική διαδρομή
Στις Δημοτικές εκλογές του 2011 εκλέχθηκε Δήμαρχος Μέσα Γειτονιάς. Επανεξελέγη στις Δημοτικές εκλογές του 2016. Όντας Δήμαρχος Μέσα Γειτονιάς, είναι ταυτόχρονα μέλος του Συμβουλίου Αποχετεύσεων Λεμεσού-Αμαθούντας, του Συμβουλίου Υδατοπρομήθειας Λεμεσού, της Εταιρείας Τουριστικής Ανάπτυξης Λεμεσού και Γραμματέας του Ιδρύματος Γ.Ν. Καλογερόπουλου.

Τον Μάρτιο του 2017 εκλέχθηκε Αντιπρόεδρος της Ένωσης Δήμων Κύπρου. Τον Μάιο του 2017 ανέλαβε πρόεδρος του ΟΕΔΑ (Ολοκληρωμένες Εγκαταστάσεις Διαχείρισης Απορριμμάτων Λεμεσού).

## Αθλητικές Δραστηριότητες
Ο Δώρος Αντωνίου είχε έντονη δράση στον χώρο του αθλητισμού, στην Κύπρο και στην Νέα Υόρκη. Κατά την περίοδο των σπουδών του διετέλεσε ενεργό μέλος του Παγκύπριου Νέας Υόρκης. Επιπρόσθετα, διετέλεσε μέλος του διοικητικού συμβουλίου του Απόλλωνα Λεμεσού (2000-2010). Την περίοδο 2005-2006 ήταν πρόεδρος του σωματείου Απόλλωνα Λεμεσού. Το 2009 ήταν πρόεδρος της ποδοσφαιρικής εταιρείας του Απόλλωνα.

## Παραπομπές


## Πηγές
*

|-

Κατηγορία:Δήμαρχοι Μέσα Γειτονιάς
Κατηγορία:Κύπριοι οικονομολόγοι
Ραμπάχ Μπιτάτ

Ο **Ραμπάχ Μπιτάτ** (: *Rābaḥ Bīṭāṭ*, 19 Δεκεμβρίου 1925, Αΐν Κερμά – 10 Απριλίου 2000) ήταν Αλγερινός πολιτικός. 

## Σταδιοδρομία
Ο Μπιτάτ διορίστηκε Αντιπρόεδρος της Αλγερίας στην κυβέρνηση του Αχμέντ Μπεν Μπελά από τον Σεπτέμβριο του 1962 έως τον Σεπτέμβριο του 1963. Ο Μπιτάτ υπηρέτησε ως Πρόεδρος της Λαϊκής Εθνοσυνέλευσης από τον Απρίλιο του 1977 έως τον Οκτώβριο του 1990 και ήταν ο προσωρινός Πρόεδρος της Αλγερίας από τις 27 Δεκεμβρίου 1978 έως τις 9 Φεβρουαρίου 1979. Έγινε πρόεδρος μετά τον θάνατο του Χουαρί Μπουμεντιέν και αντικαταστάθηκε από τον Τσαντλί Μπεντζεντίντ. Ήταν μέλος του Εθνικού Απελευθερωτικού Μετώπου. 

Ο Μπιτάτ υποστήριξε αρχικά, και στη συνέχεια αντιτάχθηκε, στον Αχμέντ Μπεν Μπελά. Κατείχε το χαρτοφυλάκιο των μεταφορών υπό τον Χουαρί Μπουμεντιέν πριν αυτός γίνει ο πρώτος πρόεδρος του Εθνικού Απελευθερωτικού Στρατού (σύμφωνα με το σύνταγμα του 1976). Ο Μπιτάτ υπηρέτησε ως προσωρινός πρόεδρος (Δεκέμβριος 1978 – Φεβρουάριος 1979) μετά τον θάνατο του Μπουμεντιέν τον Δεκέμβριο του 1978. 

## Θάνατος
Ο Μπιτάτ πέθανε στο Παρίσι στις 10 Απριλίου 2000. 

## Προσωπική ζωή
Σύζυγος του ήταν η Ζοχρά Ντριφ, μέλος του Συμβουλίου του Έθνους. 

## Παραπομπές


Κατηγορία:Πρόεδροι της Αλγερίας
Πάουλα Πρεράντοβιτς

Η **Πάουλα Πρεράντοβιτς** (1887 – 25 Μαΐου 1951) (**Paula Preradović**, γνωστή και ως **Πάουλα φον Πρεράντοβιτς** αλλά και **Πάουλα Μόλντεν** από το επώνυμο του συζύγου της Ερνστ Μόλντεν) ήταν Αυστριακή ποιήτρια και πεζογράφος. Το 1947 έγραψε τους στίχους του Εθνικού Ύμνου της Αυστρίας (Land der Berge, Land am Strome).

## Βιογραφικό
Γεννήθηκε στις 12 Οκτωβρίου 1887 στη Βιέννη και ήταν εγγονή του στρατηγού, ποιητή και συγγραφέα Πέταρ Πρεράντοβιτς. Στην ηλικία των 2 ετών εγκαταστάθηκε με την οικογένειά της στην Πούλα, στην Ίστρια. Αργότερα επέστρεψε στη Βιέννη έχοντας ζήσει προηγουμένως στη Κοπεγχάγη. Παντρεύτηκε το δημοσιογράφο, διπλωμάτη και ιδρυτή της αυστριακής εφημερίδας *Die Presse*, Ερνστ Μόντεν (Ernst Molden) και απέκτησε δύο γιούς, τον εκδότη και federalist Όττο Μόλντεν και το δημοσιογράφο Φριτς Μόλντεν. Πέθανε στη Βιέννη το 1951 και τάφηκε στο Zentralfriedhof. Έργα της: Ποίηση: Dalmatinische Sonette (1933), Lob Gottes im Gebirge (1936), Ritter, Tod und Teufel (1946), Πεζά:Pave und Pero (1940), Königslegende (1950), Die Versuchung des Columba (1951), Wiener Chronik (1945), το ημερολόγιό της που δημοσιεύτηκε το 1995.

## Παραπομπές


## Πηγές
* Schoolfield, G. C. (1954). "Paula von Preradović – an Introduction". German Life and Letters. 7 (4): 285–292. doi:10.1111/j.1468-0483.1954.tb00671.x.

## Εξωτερικοί σύνδεσμοι
* 

Κατηγορία:Αυστριακοί ποιητές
Κατηγορία:Αυστριακοί λογοτέχνες
Μπάφρα Ιωαννίνων

Η **Μπάφρα** είναι ορεινό χωριό της Ηπείρου στην Περιφερειακή Ενότητα Ιωαννίνων.

## Γεωγραφία
Η Μπάφρα βρίσκεται νότια της λίμνης Παμβώτιδας, σε απόσταση περίπου 11 χιλιομέτρων από την πόλη των Ιωαννίνων. Είναι κτισμένη σε υψόμετρο περίπου 480 μέτρων, κοντά στη συμβολή της Εγνατίας Οδού με την Εθνική Οδό Ιωαννίνων–Άρτας.

## Ιστορία
Ο οικισμός δημιουργήθηκε τη δεκαετία του 1920 από Έλληνες πρόσφυγες που προέρχονταν από τον Πόντο (Μπάφρα και Σαμψούντα) και την Καππαδοκία (Επαρχία Καισάρειας). 

Αναφέρεται επίσημα ως οικισμός το 1928, όταν προσαρτάται στον τότε δήμο Ιωαννιτών. Το 1934, με το ΦΕΚ 295Α - 07/09/1934, ορίζεται έδρα της ομώνυμης νεοϊδρυθείσας κοινότητας. Σήμερα αποτελεί την τοπική κοινότητα Μπάφρας της δημοτικής ενότητας Ανατολής, που υπάγεται στον δήμο Ιωαννιτών.

## Θρησκευτικά μνημεία
Ενοριακός ναός του χωριού είναι η εκκλησία της Αγίας Παρασκευής, η οποία κτίστηκε γύρω στο 1935 στη θέση παλαιότερου ξωκλησιού αφιερωμένου στην ίδια αγία.

## Εξωτερικοί σύνδεσμοι
* Η μουσικοχορευτική παράδοση της Μπάφρας στο dancearchive.gr
* Κοινωνική ενσωμάτωση, μνήμη και ταυτότητα στις προσφυγικές κοινότητες Ανατολή, Μπάφρα και Νεοκαισάρεια Ιωαννίνων στο Ιδρυματικό Αποθετήριο Ολυμπιάς
* Κονιάλι – Παραδοσιακό Καππαδοκίας (Μπάφρα Ιωαννίνων) στο YouTube

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Ιωαννιτών
Εγώ, ο Απαισιότατος 3

**Εγώ, ο Απαισιότατος 3** (αγγλικά **Despicable Me 3**) είναι αμερικανική κωμωδία κινούμενων σχεδίων παραγωγής 2017 και είναι η συνέχεια της ταινίας κινουμένων σχεδίων του 2010 *[[Εγώ, ο Απαισιότατος]]* (*Despicable Me*), 2013 *[[Εγώ, ο Απαισιότατος 2]]* (Despicable Me 2).

## Ηθοποιοί

* Στιβ Καρέλ (Γιάννης Ζουγανέλης στη μεταγλώττιση) ως Γκρου και Ντρου
* Κρίστεν Γουίγκ (Κατερίνα Γκίργκις στη μεταγλώττιση) ως Λούσι
* Τρέι Πάρκερ (Λευτέρης Ελευθερίου στη μεταγλώττιση) ως Μπαλτάζαρ Μπρατ
* Μιράντα Κόσγκροβ (Ελένη Βογιατζή στη μεταγλώττιση) ως Μάργκο
* Ντέινα Γκερ (Μυρτώ Ορφανάκου στη μεταγλώττιση) ως Ίντιθ
* Νεβ Σάρελ (Έλενα Γιαννέτσου στη μεταγλώττιση) ως Άγκνες
* Στιβ Κούγκαν (Νίκος Νίκας και Θοδωρής Σμέρος στη μεταγλώττιση) ως Σάιλας και Φριτζ
* Τζούλι Άντριους (Λίλα Μουτσοπούλου στη μεταγλώττιση) ως Μαρλένα, η μαμά του Γκρου
* Τζένι Σλέιτ (Μαρία Αδάμου στη μεταγλώττιση) ως Βάλερι
* Άντι Νάιμαν (Παναγιώτης Αποστολόπουλος στη μεταγλώττιση) ως Κλάιβ
* Άντριαν Τσισκάτο (Ντίνος Πικροδημήτρης στη μεταγλώττιση) ως Νίκο

## Παραπομπές


## Εξωτερικοί σύνδεσμοι
* 
* 
* 
* 
* 
* 

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2017
Κατηγορία:Ταινίες παραγωγής Universal Pictures
Κατηγορία:Ταινίες κινουμένων σχεδίων της Universal Pictures
Κατηγορία:Ταινίες παραγωγής Illumination Entertainment
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Αμερικανικές ταινίες κινουμένων σχεδίων
Κατηγορία:Αμερικανικές 3D ταινίες
Κατηγορία:3D ταινίες κινουμένων σχεδίων
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες κινουμένων σχεδίων του 2017
Angry Birds: Η Ταινία

Το ***Angry Birds: Η Ταινία*** (πρωτότυπος αγγλικός τίτλος: *The Angry Birds Movie*) είναι αμερικανική κωμωδία κινουμένων σχεδίων με υπολογιστή παραγωγής 2016.

## Πλοκή
Ο Ρεντ, αφού χαλάει σε καθημερινή βάση τη διάθεση και το κέφι των πάντων, εισάγεται εσπευσμένα σε μια ειδική κλινική, ώστε να καταφέρει να διαχειριστεί τον οξύθυμο χαρακτήρα του. Εκεί θα γνωριστεί με διάφορα άλλα, επίσης «προβληματικά», πουλιά και θα αναπτύξουν μία ιδιαίτερη συμπάθεια. Τα πράγματα κυλάνε αρκετά ήρεμα, ώσπου εμφανίζονται τα γουρούνια και οι ισορροπίες ανατρέπονται. Όταν τα πράγματα σκουραίνουν, θα χρειαστεί να καταφύγουν σε έναν αετό-γκουρού, για να τους προσφέρει καθοδήγηση.

## Ηθοποιοί και χαρακτήρες
### Πρωταγωνιστικές φωνές

### Μεταγλώττιση

#### Συντελεστές
Σκηνοθετική Επιμέλεια: Πέτρος Δαμουλής

Μετάφραση: Λένα Μαραβέα

Προσαρμογή: Πέτρος Δαμουλής

## Παραπομπές


Κατηγορία:Angry Birds
Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2016
Κατηγορία:Ταινίες βασισμένες σε βιντεοπαιχνίδια
Κατηγορία:Ταινίες κινουμένων σχεδίων της Columbia Pictures
Κατηγορία:Ταινίες παραγωγής Columbia Pictures
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Αμερικανικές ταινίες κινουμένων σχεδίων
Κατηγορία:Αμερικανικές 3D ταινίες
Κατηγορία:3D ταινίες κινουμένων σχεδίων
Κατηγορία:Ταινίες 4DX
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες κινουμένων σχεδίων του 2016
Angry Birds: Η Ταινία 2

Το ***Angry Birds: Η Ταινία 2*** (αγγλικά: *The Angry Birds Movie 2*) είναι αμερικανική κωμωδία κινουμένων σχεδίων με υπολογιστή παραγωγής 2019 και είναι η συνέχεια της ταινίας κινουμένων σχεδίων του 2016 *[[Angry Birds: Η Ταινία]]*.

## Υπόθεση
Πουλιά και γουρούνια συνεχίζουν την αντιπαράθεσή τους, όταν όμως εμφανίζεται μια απειλή που βάζει σε κίνδυνο και τα δυο νησιά αποφασίζουν να οργανώσουν μια κοινή ομάδα αντιμετώπισής της.

## Ηθοποιοί και Χαρακτήρες
### Πρωταγωνιστικές φωνές
* Τζέισον Σουντέικις - Ρεντ
* Τζος Γκαντ - Τσακ
* Ντάνι ΜακΜπράιντ - Μπαμ
* Πίτερ Ντίνκλατζ - Πανίσχυρος Αετός
* Μπιλ Χέιντερ - Λέοναρντ
* Ακουαφίνα - Κόρτνεϊ
* Ρέιτσελ Μπλουμ - Σίλβερ
* Τίφανι Χάντις - Ντέμπι
* Λέσλι Τζόουνς - Ζέτα
* Μάγια Ρούντολφ - Ματίλντα
* Τζότζο Σίουα - Τζέι
* Νταβ Κάμερον - Έλλα
* Νίκι Μινάζ - Πίνκι
* Στέρλινγκ Κ. Μπράουν - Γκάρι
* Λιλ Ρελ Χάουερι - Άλεξ
* Εουχένιο Ντερμπέζ - Γκλεν
* Τόνι Χέιλ - Μίμος
* Μπεκ Μπένετ - Μπραντ / Χανκ
* Γκάτεν Ματαράτσο - Μπάμπα
* Μπρούκλιν Πρινς - Ζόι
* Τζένεσις Τένον - Βιβή
* Άλμα Βερσάνο - Σαμ-Σαμ
* Κόλιν Μπάλινγκερ - Ρωξάνη
* Ντέιβιντ Ντόμπρικ - Άξελ
* Άλεξ Χιρς - Στιβ
* Άντονι Παντίγια - Χαλ
* Πιτ Ντέιβιντσον - Τζέρι
* Ζακ Γουντς - Καρλ
* Νόλαν Νορθ - Τέρενς
* Κέλλυ Πράιζεμαν - Η Μαμά του Μπαμ

### Μεταγλώττιση

#### Συντελεστές
Σκηνοθετική Επιμέλεια: Πέτρος Δαμουλής

Μετάφραση: Λένα Μαραβέα

Προσαρμογή: Πέτρος Δαμουλής

## Παραπομπές


Κατηγορία:Angry Birds
Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2019
Κατηγορία:Ταινίες βασισμένες σε βιντεοπαιχνίδια
Κατηγορία:Ταινίες παραγωγής Columbia Pictures
Κατηγορία:Ταινίες κινουμένων σχεδίων της Columbia Pictures
Κατηγορία:Ταινίες παραγωγής Sony Pictures Animation
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Αμερικανικές ταινίες κινουμένων σχεδίων
Κατηγορία:Αμερικανικές 3D ταινίες
Κατηγορία:Ταινίες σίκουελ
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες κινουμένων σχεδίων του 2019
Αρνούλφος της Καμπανίας

Ο **Αρνούλφος της Καμπανίας**, Δούκας της Καμπανίας (708 - 723) ήταν μεγαλύτερος γιος και διάδοχος του Δρόγων της Καμπανίας και της συζύγου του Άνστρουντε, οι γονείς του παντρεύτηκαν γύρω στο 690. Το όνομα του το πήρε από τον προ-προπάππου του επίσκοπο Αρνούλφο του Μετς, ήταν το πρώτο μέλος από τους Πεπινίδες με το όνομα *"Αρνούλφος"* μετά τον επίσκοπο και γενάρχη της οικογένειας. Τον Ιούνιο του 715 ο Αρνούλφος καταγράφεται σε ένα διάταγμα ως Δουξ, ο ίδιος και οι αδελφοί του Ούγος Καμπανίας, Γοδεφρείδος και Πεπίνος κάνουν δωρεά γης στην εκκλησία του Αγίου Αρνούλφου στο Μετς στην μνήμη του πατέρα τους που τάφηκε εκεί. Ο μικρός ξάδελφος του Πεπίνος ο Βραχύς βαπτίστηκε το Πάσχα του 716, για να τιμήσει το γεγονός ο Αρνούλφος παραχώρησε κληρονομιά στο *"αβαείο του Έχτερναχ"*. Το διάταγμα δείχνει ότι συμφιλιώθηκαν οι δυο κλάδοι της οικογένειας των Πεπινιδών. Ο πρεσβύτερος είχε εκπρόσωπο τον Αρνούλφο, μεγαλύτερο γιο του μεγαλύτερου γιου του Πεπίνου του Χέρσταλ με την Πλεκτρούδη, εκπρόσωπος του νεώτερου κλάδου ήταν ο Κάρολος Μαρτέλος γιος του Πεπίνου με την Αλπαΐδα και πατέρας του Πεπίνου του Βραχέως. Η συμφιλίωση δεν κράτησε πολύ, σε δυο χρόνια ο Κάρολος Μαρτέλος παραχώρησε επίσης δώρο στο *"αβαείο του Έχτερναχ"* για να το ελέγξει. Τα Χρονικά καταγράφουν ότι με εντολή του Καρόλου Μαρτέλου *"δύο γιοι του Ντρόγκο συνελήφθησαν, ο Αρνούλφος και άλλος ένας που πέθανε"* (723), ο Γοδεφρείδος ή ο Πεπίνος, η τύχη του Αρνούλφου μετά το γεγονός αυτό είναι άγνωστη.

## Παραπομπές
 		


## Πηγές

*Bouchard, Constance B. (2015). Rewriting Saints and Ancestors: Memory and Forgetting in France, 500–1200. University of Pennsylvania Press.
*Fouracre, Paul J. (2013). The Age of Charles Martel. Routledge.
*Gerberding, Richard A. (1987). The Rise of the Carolingians and the Liber Historiae Francorum. Oxford: Oxford University Press.
*Heidrich, Ingrid (1965–66). "Titular und Urkunden der arnulfingischen Hausmeier". Archiv fur Diplomatik. 11/12: 17–279, at 239–40 and 251–52.

Κατηγορία:Πεπινίδες
Μπάτε Σκύλοι Αλέστε

**Μπάτε σκύλοι αλέστε** (αγγλικά: **The Secret Life of Pets**) είναι Αμερικανική κωμική ταινία παραγωγής 2016 βασισμένη

## Παραπομπές


Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2016
Κατηγορία:Ταινίες παραγωγής Universal Pictures
Κατηγορία:Ταινίες κινουμένων σχεδίων της Universal Pictures
Κατηγορία:Ταινίες παραγωγής Illumination Entertainment
Κατηγορία:Ταινίες σχετικά με γάτες
Κατηγορία:Ταινίες σχετικά με σκύλους
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Αμερικανικές ταινίες κινουμένων σχεδίων
Κατηγορία:Αμερικανικές 3D ταινίες
Κατηγορία:3D ταινίες κινουμένων σχεδίων
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες IMAX
Κατηγορία:Ταινίες κινουμένων σχεδίων του 2016
Ο Γκριντς

Το ***Ο Γκριντς*** (αγγλικά: **The Grinch**)**,** είναι αμερικανική κωμική ταινία, παραγωγής 2018.

## Πλοκή
Ο Γκριντς, ζει μοναχικά μέσα σε μια σπηλιά με μόνη συντροφιά τον πιστό του σκύλο Μαξ. Εφοδιασμένος με εφευρέσεις και αντικείμενα για τις καθημερινές ανάγκες του, ο Γκριντς βλέπει τους γείτονές του στο Χούβιλ μόνο όταν του τελειώσουν τα τρόφιμα. Κάθε χρόνο τα Χριστούγεννα, οι κάτοικοι του Χούβιλ του χαλάνε την ήρεμη μοναχικότητά του, με τους όλο και πιο μεγάλους, φωτεινούς και δυνατούς εορτασμούς τους. Όταν δηλώνουν πως θα κάνουν τα φετινά Χριστούγεννα 3 φορές πιο μεγάλα, ο Γκριντς συνειδητοποιεί ότι υπάρχει μόνο ένας τρόπος να ξανακερδίσει την ηρεμία του: Αποφασίζει να ντυθεί Άγιος Βασίλης και παρέα με τον Μαξ και έναν τάρανδο, να κλέψει τα Χριστούγεννα! Στο Χούβιλ, η Σίντι Λου, σχεδιάζει με τους φίλους της να παγιδεύσει τον Άγιο Βασίλη, έτσι ώστε να τον ευχαριστήσει που βοηθάει την μητέρα της να τα βγάλει πέρα. Θα καταφέρει η Σίντι Λου να γνωρίσει τον Άγιο Βασίλη; Θα καταφέρει ο Γκρίντς να σταματήσει τους κατοίκους του χωριού να σταματήσουν τους εορτασμούς μια και καλή;

## Ηθοποιοί και χαρακτήρες
### Πρωταγωνιστικές φωνές

## Διανομή

## Συμμετέχοντες ηθοποιοί
* Κώστας Αποστολίδης
* Σοφία Καψαμπέλη
* Μαριάνθη Σοντάκη
* Πέτρος Δαμουλής
* Χρήστος Πλαΐνης

## Συντελεστές

## Δείτε επίσης
* Κατάλογος χριστουγεννιάτικων ταινιών

## Παραπομπές


Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2018
Κατηγορία:Ταινίες παραγωγής Universal Pictures
Κατηγορία:Ταινίες κινουμένων σχεδίων της Universal Pictures
Κατηγορία:Ταινίες παραγωγής Illumination Entertainment
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Αμερικανικές ταινίες κινουμένων σχεδίων
Κατηγορία:Αμερικανικές 3D ταινίες
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες IMAX
Κατηγορία:Ταινίες κινουμένων σχεδίων του 2018
Κατηγορία:Αμερικανικές χριστουγεννιάτικες ταινίες
Η Εποχή των Παγετώνων 5: Σε Τροχιά Σύγκρουσης

**Η Εποχή των Παγετώνων: Σε Τροχιά Σύγκρουσης** (αγγλικά: *Ice Age: Collision Course*) είναι τρισδιάστατη κωμική ταινία κινουμένων σχεδιων παραγωγής 2016, σκηνοθετημένη από τον Στιβ Μαρτίνο και τον Μάικ Θόρμαιερ. Οι Πρωταγωνιστές της Ταινίας είναι ο Syd και ή Μπρούκ ή αλλιώς Fknsyd .

## Πλοκή
Το αέναο κυνήγι του Σκρατ για το βελανίδι του τον εκτοξεύει στο διάστημα, όπου κατά λάθος ξεκινά μια σειρά γεγονότων που αλλάζουν και απειλούν τον κόσμο της Εποχής των Παγετώνων. Στην προσπάθεια τους να σωθούν, ο Σιντ, ο Μάνι, ο Ντιέγο και οι υπόλοιποι της αγέλης θα αφήσουν το σπίτι τους για μια αποστολή γεμάτη χιούμορ και περιπέτεια, ταξιδεύοντας σε εξωτικά νέα μέρη και συναντώντας διάφορους εκκεντρικούς χαρακτήρες.

## Παραπομπές


## Εξωτερικοί σύνδεσμοι
* 
* 
* 
* 
* 
* 
* 

Κατηγορία:Ταινίες του 2016
Κατηγορία:Αμερικανικές ταινίες της δεκαετίας 2010
Κατηγορία:Ταινίες κινουμένων σχεδίων της 20th Century Fox
Κατηγορία:Ταινίες παραγωγής Blue Sky Studios
Κατηγορία:Ταινίες παραγωγής 20th Century Fox
Κατηγορία:Ταινίες φαντασίας
Κατηγορία:Αγγλόφωνες ταινίες
Κατηγορία:Αμερικανικές ταινίες κινουμένων σχεδίων
Κατηγορία:Αμερικανικές 3D ταινίες
Κατηγορία:Η Εποχή των Παγετώνων (ταινίες)
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες κινουμένων σχεδίων του 2016
Εγώ, ο Απαισιότατος (σειρά ταινιών)

μικρογραφία|Το λογότυπο της σειράς ταινιών
Το **Εγώ, ο Απαισιότατος** (αγγλικά: **Despicable Me**) είναι σειρά ταινιών Αμερικάνικης παραγωγής. Η παραγωγή έγινε από την Illumination Entertainment και την διανομή της ανέλαβε η Universal Pictures. Αποτελείται από έξι ταινίες (Εγώ, ο Απαισιότατος, Εγώ, ο Απαισιότατος 2, Minions, Εγώ, ο Απαισιότατος 3, Εγώ ο Απαισιότατος 4, Minions 2: Η Άνοδος του Γκρου).

## Ταινίες
* *[[Εγώ, ο Απαισιότατος]]* (2010)
* *[[Εγώ, ο Απαισιότατος 2]]* (2013)
* *[[Minions (ταινία)|Minions]]* (2015)
* *[[Εγώ, ο Απαισιότατος 3]]* (2017)
* *[[Minions 2: Η Άνοδος του Γκρου]]* (2022)
* *[[Εγώ, ο Απαισιότατος 4]]* (2024)
* *[[Minions & Τέρατα]]* (2026)

## Παραπομπές
2. Despicable Me franchise in wikipedia 

Κατηγορία:Universal Pictures franchises
Κατηγορία:Αμερικανικές σειρές ταινιών
Νίκος Σπυρόπουλος (μουσικός)

Ο **Νίκος Σπυρόπουλος** (Αθήνα, 7 Νοεμβρίου 1957 – 19 Ιουνίου 2020) ήταν Έλληνας μουσικός της ροκ σκηνής, ιδρυτικό μέλος του συγκροτήματος "Σπυριδούλα".

## Βιογραφικά Στοιχεία
Γεννήθηκε στην Αθήνα το 1957. Το οικογενειακό περιβάλλον στο οποίο μεγάλωσε τον μύησε στη μουσική, μιας και οι δύο γονείς του έπαιζαν όργανα. Ήδη, σε ηλικία τεσσάρων ετών είχε αρχίσει μαθήματα πιάνου. Αργότερα, ο κατά τρία χρόνια μεγαλύτερος αδελφός του, ο Βασίλης, τον έβαλε  να μάθει κιθάρα για να του κρατάει ακόρντα και να μαθαίνει εκείνος τα σόλο. Τα δυο αδέλφια ήθελαν και προσπαθούσαν να φτιάξουν συγκρότημα από την εφηβεία. Ο Νίκος Σπυρόπουλος ασχολήθηκε με το πιάνο, την κιθάρα και το τραγούδι, ενώ μιλούσε Αγγλικά και Γαλλικά.   

Απεβίωσε στην Αθήνα το 2020, από καλπάζοντα καρκίνο του πνεύμονα, σε ηλικία 63 ετών.

## Καριέρα
* Το 1977, μαζί με τον αδελφό του και τον Αντρέα Μουζακίτη σχημάτισαν το συγκρότημα "Σπυριδούλα" και στις 6 Νοεμβρίου του ίδιου έτους έδωσαν την πρώτη τους συναυλία στον κινηματογράφο (σήμερα θέατρο) "Κνωσός".
* Το 1979, με τη συνεργασία του Παύλου Σιδηρόπουλου ηχογράφησαν το άλμπουμ "Φλου", έναν δίσκο που θεωρείται από τους σημαντικότερους στην ιστορία του ελληνόφωνου ροκ.
* Το 1982, μετά την αποχώρηση του Σιδηρόπουλου οι "Σπυριδούλα" κυκλοφόρησαν το 2ο άλμπουμ τους "Νάυλον Ντέφια και Ψόφια Κέφια", όπου το ομώνυμο τραγούδι έγινε ένα από τα πιο γνωστά τραγούδια της ελληνικής σκηνής.
* Το 1994, ηχογράφησαν το άλμπουμ "Ταξίδι στο Κέντρο της Πόλης"
* Το 1996, κυκλοφόρησε το άλμπουμ τους "Σε τροχιά με Απόκλιση"
* Το 2006, ηχογράφησαν "Το Βλέμμα των Ανθρώπων"
Οι Νίκος και Βασίλης Σπυρόπουλος παρέμειναν η βασική κινητήρια δύναμη πίσω από το σχήμα (Σπυριδούλα), παρά τις πολλές αλλαγές στη σύνθεση, και από τους πρώτους που στήριξαν το μουσικό φεστιβάλ της "Ζήρειας"  στην ορεινή Κορινθία, που πραγματοποιείται κάθε χρόνο στη μνήμη του αδικοχαμένου μπασίστα Νίκου Δόικα, ο οποίος υπήρξε και μέλος τους.

Το 2017, με αφορμή τα 40 χρόνια ενεργής παρουσίας στην ελληνική ροκ σκηνή, έκαναν ένα μεγάλο, επετειακό live παρέα με τους Δημήτρη Πουλικάκο, Γιάννη Αγγελάκα κ.ά.

## Παραπομπές


Κατηγορία:Έλληνες μουσικοί
Κατηγορία:Ροκ μουσικοί
Κατηγορία:Έλληνες ροκ μουσικοί
Κατηγορία:Έλληνες_κιθαρίστες
Κατηγορία:Έλληνες_πιανίστες
Κατηγορία:Έλληνες τραγουδιστές
Χοσέφα δε Γκοδόϊ δι Βασσάνο

Η **Δόνια Χοσέφα δε Γκοδόϊ δι Βασσάνο ι Κρόου δε Τούδο ι Ο'Ντόνοβαν, 2η Υποκόμισσα του Ροκαφουέρτε** (*Dona Josefa de Godoy di Bassano y Crowe de Tudó y O'Donovan, 2da Vizcondesa de Rocafuerte*, 8 Οκτωβρίου 1834 - 12 Αυγούστου 1882) ήταν Ισπανό-Ιταλίδα αριστοκράτισσα.

## Βιογραφία
Γεννήθηκε στις 8 Οκτωβρίου 1834 στο Παρίσι, και ήταν το τρίτο παιδί και η δεύτερη κόρη του Μανουέλ δε Γκοδόϊ δι Βασσάνο, 2ου Πρίγκιπα Γκοδόϊ δι Βασσάνο και της Δόνια Μαρία Καρολίνα Κρόου ι Ο'Ντόνοβαν-Ο'Νιλ. Ο πατέρας της ήταν νόθος γιος του Μανουέλ δε Γκοδόϊ και της Χοσέφα δε Τούδο. Οι μητρικοί παππούδες της ήταν ο Σερ Λόρενς Κρόου, Λόρδος του Πράσινου Οίκου του Αγίου Στεφάνου και η Λαίδη Λουσίντα Ο'Ντόνοβαν-Ο'Νιλ, και οι δύο από το Δουβλίνο της Ιρλανδίας.

Η Χοσέφα παντρεύτηκε δύο φορές. Η πρώτη ήταν με τον Αντιστράτηγο και Υπουργό Πολέμου, Δον Χουάν δε Λάρα ι Ιριγκόγιεν στις 18 Δεκεμβρίου 1856 στη Μονσεράτ της Βαρκελώνης. Το ζευγάρι δεν απέκτησε παιδιά. Ο δεύτερος γάμος ήταν με τον Συνταγματάρχη του Γενικού Επιτελείου Δον Ερμοχένες Γκαρσία δε Σαμανιέγκο ι δελ Καστίγο Ντίες δε Τεχάδα ι Σεντένο στις 29 Οκτωβρίου 1873 στη Μαδρίτη. Το ζευγάρι δεν απέκτησε παιδιά.

Πέθανε στις 12 Αυγούστου 1882 στο Βαγιαδολίδ σε ηλικία 48 ετών.

### Τιμητικές διακρίσεις
*: Ευγενής Κυρία του Βασιλικού Τάγματος της Βασίλισσας Μαρίας Λουίζας

## Παραπομπές


* Affonso, Domingos de Araújo and Valdez, Rui Dique Travassos, *Livro de Oiro da Nobreza* (3 volumes), Volume 1, p.&nbsp;491-98, Lisbon, 1938.
* Instituto de Salazar y Castro, *Elenco de Grandezas y Titulos Nobiliarios Españoles*, various (periodical publication).

## Εξωτερικοί σύνδεσμοι

Κατηγορία:Ισπανική τάξη ευγενών
Κατηγορία:Ιταλοί ευγενείς
Ερριέττα Λουίζα των Βουρβόνων

Η **Ερριέττα Λουίζα των Βουρβόνων** (*Henriette Louise de Bourbon*, 15 Ιανουαρίου 1703 - 19 Σεπτεμβρίου 1772) ήταν κόρη του Λουδοβίκου Γ΄ του Κοντέ.

Η *Ερριέττα Λουίζα Μαρία Φραγκίσκη Γαβριηλία* γεννήθηκε στις 15 Ιανουαρίου 1703 στο Παλάτι των Βερσαλλιών, και ήταν το έβδομο παιδί και τέταρτη κόρη του Λουδοβίκου Γ΄ του Κοντέ και της Λουίζας Φραγκίσκης των Βουρβόνων.

Έγινε Ηγουμένη στη Μονή Μπωμόν-λε-Τουρ το 1733 σε ηλικία τριάντα ετών. Πέθανε στις 19 Σεπτεμβρίου 1772 στη Μονή Μπωμόν-λε-Τουρ σε ηλικία 69 ετών. Είναι θαμμένη στη Μονή Μπωμόν-λε-Τουρ.

## Πρόγονοι

## Τίτλοι
*15 Ιανουαρίου 1703 – 1733: *Η Γαληνοτάτη Υψηλότητα* Η Δεσποινίδα του Βερμαντουά
*1733 – 19 Σεπτεμβρίου 1772: *Η Γαληνοτάτη Υψηλότητα* Η Κυρία των Βουρβόνων, Ηγουμένη του Μπωμόν-λε-Τουρ

## Παραπομπές


Κατηγορία:Οίκος των Βουρβόνων
Κατηγορία:Γάλλοι ευγενείς
Λουίζα του Μερόντ

Η **Λουίζα του Μερόντ** (*Louise de Mérode*, 22 Μαΐου 1819 - 1 Μαρτίου 1868) ήταν η σύζυγος του Κάρολου Εμμανουήλ νταλ Πότσο, 5ου Πρίγκιπα της Λα Κιστέρνα.

## Βιογραφία
Η *Λουίζα Καρολίνα Γκιζέλα* γεννήθηκε στις 22 Μαΐου 1819 στις Βρυξέλλες, και ήταν κόρη του Κόμη Βέρνερ του Μερόντ-Γουέστερλο και της Κόμισσας Βικτόρια φαν Σπάνγκεν ντ' Ατουρνέσε.

Στις 28 Σεπτεμβρίου 1846 παντρεύτηκε τον Κάρολο Εμμανουήλ νταλ Πότσο, 5ο Πρίγκιπα της Λα Κιστέρνα στις Βρυξέλλες. Μαζί απέκτησαν δύο παιδιά:
*την ''Μαρία Βικτωρία'' Καρλότα Ερριέττα Ιωάννα (1847-1876), παντρεύτηκε τον Αμεδαίο της Αόστης. Απέκτησαν 3 παιδιά.
*την *Βεατρίκη Ιωσηφίνα* Αντωνία Λουίζα (1851-1864).

Πέθανε την 1η Μαρτίου 1868 στο Παλάτι Λα Κιστέρνα σε ηλικία 48 ετών. Είναι θαμμένη στο Παρεκκλήσι της Παναγίας της Πιέτα στο Τορίνο.

## Τίτλοι
*22 Μαΐου 1819 – 28 Σεπτεμβρίου 1846: Κόμισσα Λουίζ του Μερόντ
*28 Σεπτεμβρίου 1846 – 26 Μαρτίου 1864: Πριγκίπισσα της Λα Κιστέρνα
*26 Μαρτίου 1864 – 19 Φεβρουαρίου 1867: Η Χήρα Πριγκίπισσα της Λα Κιστέρνα
*19 Φεβρουαρίου 1867 – 1 Μαρτίου 1868: *Η Υψηλότητα* Η Χήρα Πριγκίπισσα της Λα Κιστέρνα

## Παραπομπές


|-

Κατηγορία:Βέλγοι ευγενείς
Κατηγορία:Ιταλοί ευγενείς
Αγγαράς

Ο **Αγγαράς** (γνωστός και ως **Ανγκαρά**, μπουριατικά και , Ανγκάρ, μετάφραση: σχισμή , Ανγκαρά) είναι ένας μεγάλος ποταμός στη Σιβηρία, ο οποίος διασχίζει τμήματα της περιφέρειας Ιρκούτσκ και του κράι Κρασνογιάρσκ της Ρωσίας. Πηγάζει από τη λίμνη Βαϊκάλη και εκβάλει στον Γενισέη. Είναι το κυριότερο υδάτινο ρεύμα που σχηματίζει τον Γενισέη. Έχει ήκος 1.849 χιλιομέτρων και η λεκάνη απορροής του έχει έκταση 1.039.000 τ.χλμ. Ήταν παλαιότερα γνωστός με την ονομασία **Κάτω** ή **Νίζνιαγια Ανγκαρά** (διαχωρίζοντας τον από τον Άνω Αγγαρά). Στο τμήμα του πριν τη διασταύρωση με τον ποταμό Ιλίμ, ήταν γνωστός ως Άνω Τουνγκούσκα (, *Βερχνιάγια Τουνγκούσκα*, διακρίνοντας τον από τον κάτω Τουνγκούσκα) και, με τα ονόματα αντεστραμμένα, ως **Κάτω Τουνγκούσκα**.

## Παραπομπές



Κατηγορία:Ποταμοί της Ρωσίας
Οι Ευχούληδες 2: Παγκόσμια Περιοδεία

**Οι Ευχούληδες 2: Παγκόσμια Περιοδεία** (αγγλικά: **Trolls World Tour**) είναι αμερικανική κωμωδία κινουμένων σχεδίων με υπολογιστή παραγωγής 2020 και είναι η συνέχεια της ταινίας κινουμένων σχεδίων του 2016 *[[Οι Ευχούληδες]]*.

## Παραπομπές


Κατηγορία:Ταινίες του 2020
Κατηγορία:Ταινίες παραγωγής Universal Pictures
Κατηγορία:Ταινίες κινουμένων σχεδίων της Universal Pictures
Κατηγορία:Ταινίες κινουμένων σχεδίων της DreamWorks Animation
Κατηγορία:Αμερικανικές κωμικές ταινίες
Κατηγορία:Αμερικανικές 3D ταινίες
Κατηγορία:Ταινίες με μουσική σύνθεση Θίοντορ Σαπίρο
Κατηγορία:Ταινίες σε σενάριο Τζόναθαν Έιμπελ και Γκλεν Μπέργκερ
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες κινουμένων σχεδίων του 2020
Κατηγορία:Αμερικανικές ταινίες της δεκαετίας 2020
Κατηγορία:Ταινίες σίκουελ
Μπομπάνα Βελίτσκοβιτς

Η **Μπομπάνα Βελίτσκοβιτς** (*Bobana Veličković,* Бобана Величковић, 25 Ιανουαρίου 1990 – 21 Ιουνίου 2020) ήταν Σέρβα αθλήτρια της σκοποβολής.  Στους Θερινούς Ολυμπιακούς Αγώνες του 2012, διαγωνίστηκε στα 10 μέτρα σκοποβολή των γυναικών. Στους Θερινούς Ολυμπιακούς Αγώνες 2016, διαγωνίστηκε στα 10 μέτρα και στα 25 μέτρα στη σκοποβολή των γυναικών, τερματίζοντας στην έβδομη θέση στα 10 μέτρα.

Στις 21 Ιουνίου 2020, η Βελίτσκοβιτς πέθανε μετά από επιπλοκές κατά την διάρκεια του τοκετού, συμπεριλαμβανομένης της προεκλαμψίας από την οποία έπασχε.

## Μετάλλια
### Χρυσά μετάλλια
;Παγκόσμιο Πρωτάθλημα
* Γρανάδα 2014: Χρυσό μετάλλιο, αεροβόλο πιστόλι 10 μέτρων, ομαδικό 

;Ευρωπαϊκό Πρωτάθλημα
*Μέρακερ 2010: αεροβόλο πιστόλι 10 μέτρων και αεροβόλο πιστόλι 10 μέτρων, ομαδικό
*Μπρέσια 2011: αεροβόλο πιστόλι 10 μέτρων, ομαδικό
*Βιερούμακι 2012: αεροβόλο πιστόλι 10 μέτρων
*Οντένσε 2013: αεροβόλο πιστόλι 10 μέτρων, ομαδικό
*Μάριμπορ 2017: αεροβόλο πιστόλι 10 μέτρων, ομαδικό
*Βρόκλαβ 2020: αεροβόλο πιστόλι 10 μέτρων και αεροβόλο πιστόλι 10 μέτρων, ομαδικό

### Αργυρά μετάλλια
;Ευρωπαϊκό Πρωτάθλημα
*Μόσχα 2014: αεροβόλο πιστόλι 10 μέτρων, μικτό ομαδικό}
*Γκιορ 2016: αεροβόλο πιστόλι 10 μέτρων, ομαδικό

### Χάλκινα μετάλλια
;Ευρωπαϊκό Πρωτάθλημα
*Βιερούμακι 2012: αεροβόλο πιστόλι 10 μέτρων, ομαδικό
*Γκιορ 2018: αεροβόλο πιστόλι 10 μέτρων και αεροβόλο πιστόλι 10 μέτρων, ομαδικό

## Παραπομπές


Κατηγορία:Σέρβες αθλήτριες της σκοποβολής